### Beslutning

Frederik Nielsen, Klaus Simonsen, Gundhild Nissen og Silas Schmidt kunne tiltræde indstillingen i overensstemmelse med Magistratens anbefaling.

 Ove Brandt og George Jakobsen tog forbehold.

 Helen Jensen var forhindret i at deltage i udvalgets behandling af sagen.

**Beslutningsforslag fra SF**

Det foreslås

1. [adresse] tilkendegiver, at vi vil arbejde for at udnytte de nye muligheder i den politiske aftale ”Om miljøinitiativer i grønne byer og en hovedstad i udvikling” herunder særligt mulighederne for at udfase gamle brændeovne fra før 2008, skærpelse af miljøzonerne for at begrænse forurening fra dieselbiler og indførelse af 0-emssionszoner.

Begrundelse

Der netop indgået en ny stor miljøaftale om grønnere og renere byer på [adresse]. Aftalen giver de store kommuner mulighed for at skærpe kursen overfor forurening, og de muligheder foreslår SF at byrådet allerede nu tilkendegiver at vi vil anvende, for at skabe klarhed for borgerne om hvad der er i vente.

Den konkrete udmøntning af den politiske aftale er selvsagt nødt til at afvente, at den politiske aftale bliver omsat til lovgivning, men da mange aarhusianere kan risikere at købe dieselbiler eller ældre brændeovne i den mellemliggende periode foreslår vi at byrådet allerede nu tilkendegiver at vi vil anvende mulighederne samt bede forvaltningen om at begynde det forberedende arbejde.

Luftforurening koster mange menneskeliv i [adresse] hvert eneste år og endnu flere sygedage. Det er især børn, gravide, ældre og borgere med kroniske sygdomme der rammes hårdt af luftforureningen. Der er alt for mange danskere, der bliver syge eller dør for tidligt som følge af luftforurening – det gælder ikke mindst i de store i byer, hvor mange mennesker bor, arbejder og færdes til daglig. I [adresse] er forureningsniveauer desuden typisk højere end på landet, da der bl.a. er mere trafik i byerne. Derfor er der ofte positive effekter og positiv samfundsøkonomi ved initiativer, der nedbringer den lokale luftforurening i større byer.

Vi er slet ikke i tvivl om, at vi skal bruge de nye muligheder i aftalen.

Luftforurening fra de i alt ca. 700.000 danske brændeovne og pejseindsatse udgør sammen med andre brændefyringsanlæg ca. 40 pct. af den samlede danske partikeludledning. Ældre brændeovne er den enkeltstående største årsag, da de skønnes at udlede op til fem gange så mange partikler som nye brændeovne og har en dårligere brændeøkonomi. På den baggrund foreslås det at [adresse] i områder med fjernvarme gør brug af muligheden for at forbyde brændeovne der er produceret før 2008.

Det giver rigtig god mening at lade dieselbiler været omfattet af miljøzonekravene. Dieselpersonbiler er den største kilde til partikeludledning fra trafikken i byerne. De står for 63 pct. af partikeludledningen og ca. 50 pct. af NOx-udledningen fra trafikken på byveje. Ved at dieselpersonbiler omfattes af miljøzonekravene, kan NOx-udledningen og særligt partikeludledningen nedbringes væsentligt i de største byer. Vi noterer os samtidig, at aftalepartierne er enige om at fremme tilgængeligheden af partikelfiltre samt at bilejere i lavere indkomstgrupper skal have mulighed for at ansøge om tilskud til at montere et partikelfilter for fortsat at kunne få adgang i miljøzoner.

Endeligt ser vi i SF også frem til at drøfte nærmere med byrådets partier, hvordan vi kan anvende den kommende hjemmel til at give kommuner mulighed for at ansøge om at oprette nulemissionszoner. Zonerne skal etableres ud fra fastsatte kriterier om, hvordan tilladelse og etablering kan ske og i zonerne må vejnettet som udgangspunkt kun benyttes af køretøjer uden forbrændingsmotorer. Fra SF’s side synes vi, det vil være relevant, at vi i første omgang drøfter muligheden for at gøre området indenfor allé-ringen til [adresse]. Vi foreslår, at der på baggrund af et kendt lovgrundlag igangsættes en proces med borgerinddragelse, og et oplæg fra forvaltningen til afgrænsning og indfasning af zonen.

Det handler om at beskytte os alle sammen bedre mod luftforurening. Med skærpede miljøzoner og mulighed for at sige farvel til de gamle brændeovne i områder med fjernvarme, så tager vi et godt skridt i den rigtige retning.

Vi ved, at det er trafik og brændeovne der i høj grad er de store dræbere og derfor er det også helt afgørende, at vi er parate til at tage de nye muligheder i brug i [adresse].

Stillet af SF’s byrådsgruppe

Sonny Lassen, Odeline Kristensen, Gundhild Nissen og Uffe Bertelsen (ordfører på sagen)

**INDSTILLING FRA MAGISTRATSAFDELINGEN FOR TEKNIK OG MILJØ**

**Svar på forslag fra SF om skrappere miljøzoner og farvel til de gamle brændeovne.**

### Resumé

SF har 20. september 2021 fremsendt beslutningsforslag om ”skrappere miljøzoner og farvel til de gamle brændeovne”. Byrådet behandlede forslaget 29. september 2021 og anmodet Teknik og Miljø om at udarbejde indstilling herom.

Regeringen har 14. september 2021 indgået aftale med SF, Radikale Venstre og Enhedslisten om "Hans Kristoffersen i grønne byer og en hovedstad i udvikling" (bilag 2), hvor kommunerne får mulighed for at forbyde ældre brændeovne i visse områder, oprette miljøzoner med forbud mod dieselpersonbiler uden partikelfiltre, og udpege områder med forbud mod både benzin- og dieseldrevne biler.

SF ønsker med forslaget (bilag 1), at [adresse] tilkendegiver at ville udnytte mulighederne i den kommende lovgivning for at sikre en renere og grønnere by, særligt mht. udfasning af brændeovne, skærpelse af miljøzoner og indførelse af nulemissionszoner.

Indstillingen gennemgår hvilke ændringer ny lovgivning på baggrund af den politiske aftale forventes at medføre i [adresse].

### Indstilling

Det indstilles:

At 1) orienteringen om status og forventede tiltag tages til efterretning

At 2) Teknik og Miljø forelægger byrådet indstillinger om dieseldrevne personbiler i miljøzonen, nulemissionszoner og forskrift til brændeovne, som udmønter de politiske ønsker, hvis der foreligger lovgivning på området.

### Sagens forløb

29-09-2021 [adresse]
Fremsendes til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 29. september 2021 om magistratsbehandling af forslaget.

 Sagen bedes tilbagesendt byrådet via Magistraten.
 21-12-2021 Teknik og Miljø
Beslutningsforslag besvaret med indstilling fra Magistratsafdelingen for Teknik og Miljø.
 13-01-2022 Borgmesterens Afdeling påtegning

Det bemærkes, at indstillingen ikke er fremsendt rettidigt til Borgmesterens Afdeling i forhold til at kunne nå byrådsbehandling indenfor den fastsatte frist på 3 måneder efter byrådsbehandlingen af beslutningsforslaget. Borgmesterens Afdeling har herudover ingen bemærkninger til indstillingen.

 17-01-2022 Magistraten
Fremsendes til [adresse] med bemærkning, at Magistraten i mødet den 17. januar 2022 anbefaler, at byrådet tiltræder Magistratsafdelingen for Teknik og Miljøs indstilling af 21. december 2022.
 02-02-2022 [adresse]
Fremsendes til Teknisk Udvalg til behandling i henhold til beslutning i byrådets møde den 2. februar 2022.
 16-03-2022 Teknisk Udvalg
Frederik Nielsen, Klaus Simonsen, Gundhild Nissen og Silas Schmidt kunne tiltræde indstillingen i overensstemmelse med Magistratens anbefaling.

 Ove Brandt og George Jakobsen tog forbehold.

 Helen Jensen var forhindret i at deltage i udvalgets behandling af sagen.